**Ενότητα 2η**

**ΕΠΙΚΟΙΝΩΝΙΑ ΣΤΟ ΣΧΟΛΕΙΟ**

**Είδη προφορικού και γραπτού λόγου**

Η γλωσσική επικοινωνία διακρίνεται σε προφορική και γραπτή. Ο προφορικός

λόγος διαφέρει σε πολλά σημεία από το γραπτό, είναι όμως ισάξιοι ως τρόποι

επικοινωνίας.

**Προφορικός λόγος**

Ο προφορικός λόγος χρησιμοποιείται καθημερινά, σε διάφορες περιστάσεις:

όταν μιλάμε με τους γονείς και τους φίλους μας, στο σπίτι και στο σχολείο, στο

ραδιόφωνο, στην τηλεόραση, ακόμη και σε συζητήσεις μέσω υπολογιστή.

Χαρακτηριστικά του προφορικού λόγου:

• είναι άμεσος, αυθόρμητος και απροσχεδίαστος

• χαρακτηρίζει τη διαπροσωπική επικοινωνία

• είναι εφήμερος, στιγμιαίος και έχει μικρή διάρκεια

• παρουσιάζει προχειρότητα στην έκφραση, διακοπές, επαναλήψεις, δισταγμούς,

διορθώσεις, φράσεις και προτάσεις ανολοκλήρωτες,

π.χ. Θα μπορούσατε, εεε, μπορείτε να μου δώσετε το κόκκινο… ναι, αυτό!

• χαρακτηρίζεται από συχνή χρήση λέξεων ασαφούς σημασίας: κάτι, κάποιος,

πράγμα, μέρος κ.λπ.

• χαρακτηρίζεται από σύντομες φράσεις

• συνήθως ο πομπός και ο δέκτης επικοινωνούν την ίδια χρονική στιγμή και

συχνά βρίσκονται στον ίδιο χώρο, οπότε εκτός από τις λέξεις χρησιμοποιούν και

συμπληρωματικά στοιχεία όπως χειρονομίες, εκφράσεις του προσώπου,

κινήσεις του σώματος, βλέμματα

Χαρακτηριστικά του γραπτού λόγου:

• είναι προσχεδιασμένος και οργανωμένος, καθώς ο συγγραφέας έχει χρόνο στη

διάθεσή του να σχεδιάσει, να διορθώσει και να επιμεληθεί το κείμενό του

• χαρακτηρίζει την επίσημη επικοινωνία

• παρουσιάζει συνοχή, καθώς περιέχει ποικιλία μεταβατικών λέξεων και

φράσεων, π.χ. την ίδια στιγμή, εντούτοις, μολονότι

• χαρακτηρίζεται από μεγάλες περιόδους και προτάσεις, που εκφράζουν

ολοκληρωμένα νοήματα, π.χ. Πολύ συχνά οι διατροφικές οδηγίες απεικονίζονται

με τη μορφή τριγώνου ή πυραμίδας, η βάση της οποίας αναφέρεται σε τρόφιμα

που θα πρέπει να καταναλώνονται πολύ συχνά και η κορυφή σε τρόφιμα που θα

πρέπει να καταναλώνονται σπάνια με τα υπόλοιπα τρόφιμα να καταλαμβάνουν

ενδιάμεσες θέσεις.

• χαρακτηρίζεται από επιμελημένες εκφράσεις και φροντισμένο λεξιλόγιο

• έχει διάρκεια και αυτονομία, επειδή δεν εξαρτάται από το χώρο και το χρόνο

• συντελεί στη διάδοση των γνώσεων και στην ανάπτυξη των τεχνών και των

επιστημών.

**Γλωσσική ποικιλία – Μέσο και περίσταση επικοινωνίας**

Όταν μελετούμε τον προφορικό ή το γραπτό λόγο αναζητούμε

τον **πομπό:** το **δέκτη:** το **σκοπό:** το **μήνυμα:**

ποιος μιλάει σε ποιον για ποιο σκοπό ποιες πληροφορίες

**Η παράγραφος**

Η παράγραφος είναι σημαντικό στοιχείο για την οργάνωση ενός κειμένου.

• Έχει αυτονομία, αφού αναπτύσσουμε σε αυτή ένα θέμα (μια πληροφορία, μια

ιδέα), ταυτόχρονα όμως συνδέεται με την επόμενη παράγραφο και όλες μαζί

αποτελούν ένα κείμενο.

• Είναι και η ίδια ένα κείμενο ενιαίο με αρχή, μέση και τέλος. Η δομή της θυμίζει τη

δομή της έκθεσης:

**Παράγραφος:** 1. Θεματική πρόταση

2. Σχόλια και λεπτομέρειες

3. Κατακλείδα

**Έκθεση:** 1. Πρόλογος

2. Κυρίως θέμα

3. Επίλογος

• Στην αρχή της παραγράφου (θεματική πρόταση) βρίσκεται το θέμα που αναλύεται

παρακάτω σε προτάσεις (λεπτομέρειες).

• Κάθε παράγραφος δίνει μία βασική πληροφορία, περιέχει όμως και άλλες

πληροφορίες.

• Κάποιες φορές η κατακλείδα παραλείπεται.

• Το εσωτερικό της παραγράφου έχει συνοχή που επιτυγχάνεται με τις κατάλληλες

συνδετικές λέξεις (δηλώνουν αντίθεση, επεξήγηση, συμπέρασμα, παράδειγμα

κ.λπ.).

**ΑΣΚΗΣΗ**

**Να βρείτε τα δομικά μέρη (Θεματική πρόταση, Λεπτομέρειες/Σχόλια, Κατακλείδα) των πιο κάτω παραγράφων:**

1. Τα ταξίδια προσφέρουν πολλά στον άνθρωπο. Όταν επισκέπτεται κανείς άλλα μέρη, γνωρίζει τον τρόπο ζωής των κατοίκων της περιοχής και τον πολιτισμό τους. Όταν ταξιδεύει στο εξωτερικό, προσέχει τις διαφορές των άλλων πολιτισμών από της πατρίδας του και εκτιμά ή προσπαθεί να βελ­τιώσει το δικό του. Με τα ταξίδια ο άνθρωπος ξεκουράζεται, γιατί αλλάζει περιβάλλον και ξεφεύγει από την καθημερινότητα και τις έννοιες της. Τα ταξίδια λοιπόν καλλιεργούν τον πνευματικό και ψυχικό κόσμο του ανθρώ­που και τον ανανεώνουν.
2. Αναντίρρητα, η τεχνολογία επέφερε κοσμογονικές αλλαγές στον πολιτισμό και αποτέλεσε ευλογία για τον άνθρωπο. Είναι αλήθεια ότι μετέτρεψε την εργασία, χάρη στα μέσα που εξασφάλισε, από επίμοχθη και επώδυνη σε άκοπη και απλή διαδικασία. Παράλληλα, απομάκρυνε το φάσμα της πείνας από ένα μεγάλο τμήμα της ανθρωπότητας και απάλλαξε τον άνθρωπο από την ασφυκτική κυριαρχία της φύσης. Αξίζει, επίσης να παρατηρηθεί ότι με τη συνδρομή της τεχνολογίας ανάπτυξης τα πολιτιστικά αγαθά αποτελούν πλέον πλήγμα των περισσότερων ανθρώπων του πλανήτη. Αβίαστα, λοιπόν, συνάγεται το συμπέρασμα ότι τα παραπάνω στοιχεία, χωρίς να εξαντλούν τον πίνακα των προσφορών της τεχνολογίας προς τον άνθρωπο, δικαιώνουν το χαρακτηρισμό της ευλογίας που της αποδίδεται.
3. Πρόπερσι που φοιτούσα σ' ένα Γυμνάσιο της επαρχίας μάς είχε έρθει ένας νέος φιλόλογος με πολλή όρεξη για δουλειά. Αγαπούσε πολύ το σχολείο και τους μαθητές και βλέπαμε ότι ήθελε να γνωρίσει όχι μονάχα τους κατοίκους του τόπου και τα ζητήματά τους, αλλά και καθετί που είχε συμβεί στον τόπο από παλιά. Με λίγα λόγια, ήταν ένας ζωντανός και αξιαγάπητος άνθρωπος και οι εντόπιοι αμέσως τον αγάπησαν.
4. Ιδιαίτερα σημαντικός είναι ο ρόλος του πρωινού καθ’ όλη τη διάρκεια της προετοιμασίας του μαθητή για τις εξετάσεις. Ένα πλήρες πρωινό αυξάνει τη διάθεση και την ενέργεια του παιδιού, για να αντεπεξέλθει στις δυσκολίες του διαβάσματος και των άλλων υποχρεώσεων τις ημέρας. Επιπλέον, μειώνει το αίσθημα τις πείνας κατά τις μεσημεριανές ώρες, γεγονός που αποτρέπει την υπερκατανάλωση φαγητού το μεσημέρι, κάτι που θα προκαλούσε υπνηλία και μείωση τις απόδοσης του μαθητή. Είναι λοιπόν ένα γεύμα που κανείς εξεταζόμενος δεν θα πρέπει να παραλείπει.